Diari Oficial de la Generalitat Valenciana


Sumari del DOGV 8674, del 11-11-2019 (2019/10293)

Informació pública del projecte d'expropiació per a l'adquisició de l'aprofitament de la parcel·la que va ser cedida per a la construcció d'un institut i vials perimetrals a la partida Barranc Farja.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8674

Data del DOGV
:   11-11-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/10827


Data del document
:   28-10-2019

Organisme emissor
:   Ajuntament de Benicàssim

Tipus de document
:   Anunci

Descriptors 

:   * Benicàssim
    * pla d'urbanisme
    * administració local

Informació pública del projecte d'expropiació per a l'adquisició de l'aprofitament de la parcel·la que va ser cedida per a la construcció d'un institut i vials perimetrals a la partida Barranc Farja. [2019/10683]  
El Ple de l'Ajuntament de Benicàssim, en la sessió ordinària celebrada el 25.10.2019, ha adoptat un acord relatiu a la informació pública del projecte d'expropiació per a l'adquisició de l'aprofitament de la parcel·la que va ser objecte de cessió per a la construcció d'un institut i vials perimetrals a la partida Barranc de Farja, que en la part dispositiva diu:  
«Primer. Declarar la utilitat pública i la necessitat d'ocupació dels béns i drets objecte del projecte d'expropiació, redactat per l'arquitecte municipal, el qual té per objecte l'expropiació de l'aprofitament procedent dels terrenys que van ser objecte de cessió gratuïta segons un conveni urbanístic subscrit el 3 de maig de 1994.   
Segon. Sotmetre a exposició pública durant un mes, mitjançant la publicació al tauler d'edictes de l'Ajuntament, en el Diari Oficial de la Generalitat Valenciana i en un diari de gran difusió de la província, perquè qui hi estiga interessat formule les observacions i reclamacions que estime convenient, així com les possibles divergències amb vista a la titularitat del mencionat aprofitament.   
  
Aprofitament urbanístic  
Titulars registrals: Inversiones Cantalobos, SA.   
Localització: 11.450 m² sòl urbanitzable programat sector PRR-3.   
Dades registrals: finca registral 28.578, inscrita en el Registre de la Propietat núm. 3 de Castelló.  
Càrregues: hipoteques a favor de la Caixa d'Estalvis de Catalunya transmeses a favor de la Societat de Gestió d'Actius Procedents de la Reestructuració Bancària, Societat Anònima.   
Tercer. Notificar a l'interessat el corresponent full d'apreuament, que consta en l'expedient, amb els seus criteris de valoració perquè puguen rebutjar, acceptar o formular el full d'apreuament propi en el termini d'un mes des de la recepció de la notificació; el silenci es considerarà acceptació de la valoració fixada en el full i s'entendrà definitivament fixat el preu just.   
Quart. Notificar l'inici del procediment al Registre de la Propietat i sol·licitar-hi el certificat de domini i càrregues de les finques afectades i la pràctica dels assentaments corresponents.  
Cinqué. Contra la declaració de la utilitat pública i la necessitat d'ocupació dels béns i drets objecte del projecte d'expropiació es podrà interposar:  
a) Recurs de reposició amb caràcter potestatiu. Termini: un mes, a comptar des de l'endemà de rebre aquesta notificació. Si en el mes de venciment no hi ha dia equivalent, s'entendrà que el termini expira l'últim dia del mes. Òrgan davant del qual s'interposa: el mateix que ha dictat l'acte administratiu.  
b) Recurs contenciós administratiu directament. Termini: dos mesos a comptar des de l'endemà de la recepció d'aquesta notificació. Òrgan: davant del Jutjat Contenciós Administratiu de Castelló de la Plana, llevat del que disposa l'article 14.1 de la Llei 29/98, de 13 de juliol, de la jurisdicció contenciosa administrativa.  
Tanmateix, podrà interposar qualsevol altre recurs que considere oportú.»  
La documentació es troba publicada en la pàgina web de l'Ajuntament, Secció Urbanisme, Planejament, i a més estarà depositada a l'Ajuntament de Benicàssim (c/ Metge Segarra, núm. 4), sotmesa a informació pública per un període d'un mes a comptar des de la publicació d'aquest anunci en el Diari Oficial de la Generalitat Valenciana a la disposició de qualsevol que vulga examinar-la. S'hi podran presentar les al·legacions corresponents.  
  
Benicàssim, 28 d'octubre de 2019.- El regidor delegat (D. Alcaldia 2019-2748): Carlos Luis Díaz Miró.